
Kúpna zmluva č. .............
uzatvorená v súlade s § 409 a nasl. zákona č. 513/1991 Zb. Obchodný zákonník v znení neskorších predpisov (ďalej len ako „zmluva“)

medzi zmluvnými stranami

Kupujúci: 				KANTY s.r.o.   		
sídlo:	Garbiarska 2406/19A, 060 01 Kežmarok 
zastúpený:				Jozef Kuc

	
[bookmark: _Hlk65067537]IČO:				 	44 199 732
DIČ:				 	2022614242
IČ DPH:  				 SK2022614242
Bankové spojenie:			
IBAN:	
Swift/BIC: 	 
Kontakt:			 	telefón: 0911 165 300
email: kanty@kanty.sk

(ďalej v texte aj len ako ,,kupujúci“)

a
Predávajúci:				
sídlo: 					
osoba konajúca v mene 
spoločnosti: 							-	
IČO: 					
DIČ:				
IČ DPH:					
bankové spojenie:			  
IBAN:					
Swift/BIC:				
právna forma:				
				
 
kontakt: 


(ďalej aj len ako ,,predávajúci“)
(kupujúci a predávajúci ďalej spolu aj ako ,,zmluvné strany“)













Preambula
Kúpna zmluva medzi zmluvnými stranami je uzatvorená podľa ustanovení § 409 a nasl. zákona č. 513/1991 Zb. Obchodného zákonníka v platnom znení (ďalej iba „Obchodný zákonník“) v rámci projektu s názvom „Traktor s ISOBUSOM“ ako výsledok zadania zákazky osobou, ktorej poskytne poskytovateľ, ak dôjde k schváleniu žiadosti o poskytnutie nenávratného finančného príspevku, viac ako 50 % finančných prostriedkov z nenávratného finančného príspevku, ktoré bolo začaté zverejnením Výzvy na predkladanie ponúk v elektronickom obstarávacom systéme JOSEPHINE dňa 10.10.2022 pod ID: 32633


Článok I.

Predmet Zmluvy
1.1.Predmetom Zmluvy je záväzok Predávajúceho dodať Kupujúcemu traktor s ISOBUSOM  v počte 1 ks, t.j. hnuteľnú vec spolu s príslušenstvom uvedené v bode 1.2 tejto Zmluvy (ďalej tiež len „Predmet kúpy“) a previesť na Kupujúceho vlastnícke právo k Predmetu kúpy a záväzok Kupujúceho riadne dodaný Predmet kúpy prevziať a zaplatiť Predávajúcemu dohodnutú kúpnu cenu uvedenú v článku II. tejto Zmluvy.
[bookmark: _Ref81991466]1.2.Predmet kúpy musí byť nový, nerepasovaný, nepoužívaný a nesmú na a ňom viaznuť práva tretích osôb. Predmet kúpy tvorí predmet kúpy bližšie špecifikovaný v Prílohe č. 1 Opis predmetu zákazky a rozpočet (ďalej tiež „Zariadenia“). Predávajúci sa zaväzuje dodať Predmet kúpy v požadovanom množstve vrátane dopravy na miesto dodania, t. j. zabezpečenie dopravy do miesta dodania a jeho vyloženie v mieste dodania. Miestom dodania je Haligovce 171, Haligovce.
1.3.Súčasťou dodania Predmetu kúpy je aj poskytnutie písomných dokladov potrebných pre riadne a bezchybné užívanie Predmetu kúpy (vrátane príslušenstva tvoriaceho Predmet kúpy) na účel, na ktorý sú vyrobené a určené, a to najmä, no nie len výlučne: 
· návod na použitie/obsluhu v slovenskom, resp. v českom jazyku (ak relevantné), 
· všetky ďalšie doklady a dokumenty vyžadované platnou legislatívou SR a Európskej únie, ktoré sú potrebné k riadnemu užívaniu Predmetu kúpy na požadovaný účel (ak relevantné).
1.4.Predávajúci sa zároveň zaväzuje, že súčasťou dodania Predmetu kúpy v rámci dohodnutej kúpnej ceny uvedenej v článku II. tejto Zmluvy je aj poskytnutie záruky na Predmet kúpy v zmysle Prílohy č. 1 Opis predmetu zákazky – rozpočet


Článok II.
Kúpna cena a platobné podmienky

2.1.Kúpna cena je stanovená dohodou Zmluvných strán na základe cenovej ponuky Predávajúceho predloženej v Súťaži.
2.2.Celková kúpna cena za dodaný Predmet kúpy a za všetky súvisiace plnenia podľa tejto Zmluvy je nasledovná:
Celková cena bez DPH: 	………………………. EUR  		
DPH: 			……………………….EUR 
Celková cena s DPH:	 ……………………….  EUR  Slovom: ……………………….………………………. EUR
(Celková cena s DPH ďalej aj ako „Kúpna cena“).
2.3.Kúpnou cenou sa rozumie konečná cena vrátane všetkých ciel a daňových poplatkov, nákladov súvisiacich s dodaním Predmetu kúpy podľa bodu 1.2 Zmluvy na miesto dodania dohodnuté touto Zmluvou ako aj nákladov na odstraňovanie vád v záručnej lehote podľa článku IV. Zmluvy ako aj všetkých ďalších služieb, činností, výkonov a ostatných nákladov Predávajúceho v súvislosti s predajom Predmetu kúpy za podmienok dohodnutých v tejto Zmluve. Detailne položkovite rozpísaná cena jednotlivých položiek predmetu kúpy je rozpísaný v prílohe č. 1 Opis predmetu zákazky a rozpočet tejto zmluvy
2.4.Kupujúci neposkytuje za Predmet kúpy zálohu ani žiadne preddavky z Kúpnej ceny.
2.5.Predávajúci je oprávnený vystaviť faktúru na zaplatenie Kúpnej ceny alebo jej časti zodpovedajúcej cene dodanej časti Predmetu kúpy v zmysle bodu 3.3 tejto Zmluvy až po potvrdení dodania Predmetu kúpy, resp. Zariadenia zo strany Kupujúceho podpisom protokolu o dodaní a prevzatí Predmetu kúpy, resp. Zariadenia podľa bodu 3.4 tejto Zmluvy.
2.6.Splatnosť faktúry je (60) šesťdesiat dní od jej preukázaného doručenia Kupujúcemu. Uvedená lehota je určená z dôvodu financovania predmetu zákazky z finančných prostriedkov EÚ, ktoré podliehajú kontrole a schváleniu zo strany Poskytovateľa NFP a táto osobitná povaha predmetu plnenia si vyžaduje určiť lehotu splatnosti faktúry dlhšiu ako 30 dní.  Zmluvné strany sa dohodli, že dohodnutá doba splatnosti faktúry sa neprieči dobrým mravom, je v súlade so zásadami poctivého obchodného styku a nie je v hrubom nepomere k právam a povinnostiam vyplývajúcim zo zmluvy. Peňažný záväzok Kupujúceho vyplývajúci z tejto Zmluvy bude splnený dňom odpísania príslušnej sumy z jeho účtu v prospech účtu Predávajúceho.
[bookmark: _Hlk20911764]2.7.Faktúra musí byť vystavená v súlade s § 74 zákona č. 222/2004 Z. z. o dani z pridanej hodnoty v znení neskorších predpisov. Zmluvné strany budú pri fakturácii podľa tejto Zmluvy dodržiavať ustanovenia zákona č. 215/2019 Z. z. o zaručenej elektronickej fakturácii a centrálnom ekonomickom systéme a o doplnení niektorých zákonov, v platnom znení, pokiaľ im z tohto zákona takáto povinnosť vyplýva.
2.8.Faktúra (daňový doklad) musí obsahovať nasledovné náležitosti:
· obchodné meno Predávajúceho, adresu jeho sídla, miesta podnikania, prípadne prevádzkarne, jeho identifikačné číslo pre daň z pridanej hodnoty,
· bankové spojenie Predávajúceho (názov a adresa banky Predávajúceho, SWIFT kód),
· číslo bankového účtu v tvare IBAN,
· názov Kupujúceho, adresu jeho sídla, miesta podnikania, prípadne prevádzkarne Kupujúceho a jeho identifikačné číslo pre daň z pridanej hodnoty, ak mu je pridelené,
· Názov Projektu „Investície do ŽV - obstaranie poľnohospodárskej techniky“
· poradové číslo faktúry,
· dátum dodania predmetu plnenia Kupujúcemu, ak tento dátum možno určiť a ak sa odlišuje od dátumu vyhotovenia faktúry,
· dátum vyhotovenia faktúry,
· množstvo dodaných Zariadení,
· základ dane z pridanej hodnoty (ďalej aj ako „DPH“), jednotkovú cenu bez DPH a zľavy a rabaty, ak nie sú obsiahnuté v jednotkovej cene,
· sadzbu DPH, údaj o oslobodení od DPH alebo v prípadoch, ak Predávajúci neuplatňuje na faktúre DPH z iných dôvodov, informáciu o osobe povinnej zaplatiť DPH, s uvedením príslušného ustanovenia právnych predpisov, ktoré to odôvodňujú,
· výšku DPH spolu v mene EUR,
· celkovú sumu požadovanú na platbu v mene EUR zaokrúhlenú na dve desatinné miesta,
· číslo a názov Zmluvy,
· názov zákazky: Traktor s ISOBUSOM
2.9.Na účely fakturácie sa za deň dodania Predmetu kúpy, resp. Zariadenia Kupujúcemu považuje deň podpísania Protokolu o dodaní obidvomi Zmluvnými stranami v zmysle bodu 3.4 tejto Zmluvy.

Článok III
Miesto a lehota a spôsob dodania Predmetu kúpy 
a jeho preberanie 
3.1.Zmluvné strany sa dohodli, že miestom dodania Predmetu kúpy je Haligovce 171, Haligovce (ďalej ako „Miesto dodania“).
3.2.Zmluvné strany sa dohodli, že Predmet kúpy podľa tejto Zmluvy bude dodaný do 30 dní odo dňa doručenia písomnej objednávky kupujúceho predávajúcemu na dodanie predmetu zmluvy.
3.3.Povinnosť Predávajúceho dodať Kupujúcemu Predmet kúpy je splnená tým, že dodá Predmet kúpy na Miesto dodania v dohodnutom množstve a kvalite a Kupujúcemu umožní s Predmetom kúpy nakladať (t. j. Predmet kúpy prevziať). Kupujúci sa zaväzuje prevziať Predmet kúpy v dohodnutom Mieste dodania. Predávajúci môže v stanovenej lehote dodávať Predmet kúpy aj postupne po častiach tvorených jedným alebo viacerými Zariadeniami.
[bookmark: _Ref81991526]3.4.O riadnom dodaní Predmetu kúpy alebo jeho časti Predávajúci a Kupujúci spíšu protokol o dodaní a prevzatí Predmetu kúpy alebo jeho časti (jedného alebo viacerých Zariadení) (ďalej len „Preberací protokol“). Preberací protokol musí obsahovať minimálne nasledovné náležitosti: 
· identifikačné údaje Predávajúceho a Kupujúceho,
· identifikáciu Predmetu kúpy v rozsahu: množstvo dodaných Zariadení, ich označenie a označenie príslušenstva dodaného spolu s nimi,
· sumu predmetného plnenia,
· miesto a dátum prevzatia Predmetu kúpy alebo jeho časti,
· miesto a dátum vyhotovenia Preberacieho protokolu,
· podpisy oprávnených osôb za Predávajúceho a Kupujúceho.
3.5.Kupujúci je oprávnený odmietnuť prevzatie Predmetu kúpy alebo jeho časti v prípade, ak nie je dodaný v súlade s podmienkami dohodnutými v tejto Zmluve.

Článok IV.
Záruka a zodpovednosť za vady
4.1.Predávajúci sa zaväzuje, že Predmet kúpy bude spĺňať dohodnutý účel a vlastnosti vyplývajúce z Prílohy č. 1 – Špecifikácia predmetu kúpy a zároveň bude spĺňať technické požiadavky uvedené v súťažných podkladoch k Súťaži a následne uvedené v ponuke Predávajúceho. 
4.2.Záručná doba na Predmet kúpy jednotlivých zariadený predmetu kúpy je v zmysle v Prílohy č. 1 Opis predmetu zákazky a rozpočet, a to odo dňa jeho prevzatia zo strany Kupujúceho. Záručná doba plynie pre každé Zariadenie odo dňa jeho prevzatia uvedeného v Preberacom protokole.
4.3.Dátum prevzatia Predmetu kúpy alebo jeho časti bude uvedený na Preberacom protokole podľa bodu 3.4 Zmluvy.
4.4.Práva zo zodpovednosti za vady, ktoré sa vyskytnú v záručnej dobe, musí Kupujúci uplatniť v záručnej dobe, inak zaniknú. Kupujúci je povinný vady Predmetu kúpy bez zbytočného odkladu po ich zistení písomne oznámiť kontaktnej osobe Predávajúceho uvedenej v bode 9.6i) Zmluvy (ďalej len „uplatnenie záruky“). Oznámenie o vadách Predmetu kúpy musí obsahovať:
i) identifikáciu Zmluvy,
ii) presnú identifikáciu Predmetu kúpy (Zariadenia) podľa Zmluvy, resp. Prílohy č. 1 – Špecifikácia Predmetu kúpy,
iii) [bookmark: _Ref81992980]popis vady Predmetu kúpy alebo spôsob, akým sa vada prejavuje,
iv) určenie spôsobu uspokojenia nároku zo záruky.
4.5.V uplatnení záruky je Kupujúci povinný určiť, aké nároky si uplatňuje zo záruky. V prípade oprávnenej reklamácie môže Kupujúci požadovať podľa svojho uváženia: 
v) [bookmark: _Ref81992944]vrátenie zaplatenej Kúpnej ceny za Predmet kúpy vykazujúci vady akosti a/alebo vady druhu, 
vi) [bookmark: _Ref81992955]zľavu z kúpnej ceny za Predmet kúpy vykazujúci vady akosti, 
vii) [bookmark: _Ref81992988]výmenu Predmetu kúpy vykazujúceho vady akosti za bezchybný a/alebo vady druhu Predmetu kúpy za Predmet kúpy identifikovaný v Zmluve, resp. Prílohe č. 1 – Špecifikácia Predmetu kúpy,
viii) [bookmark: _Ref81992997]opravu Predmetu kúpy vykazujúceho vady, ak sú vady opraviteľné.
4.6.Popri nárokoch ustanovených v bode 4.5 Zmluvy má Kupujúci nárok na náhradu škody.
4.7.V prípade nárokov z oprávnenej reklamácie podľa bodu 4.5i) a 4.5ii) vyššie tohto článku Zmluvy je Predávajúci povinný vystaviť a doručiť Kupujúcemu dobropis (oprava základu dane s náležitosťami podľa príslušných všeobecne záväzných právnych predpisov) so splatnosťou (60) šesťdesiat dní odo dňa jeho doručenia Kupujúcemu.
4.8.V prípade nárokov z oprávnenej reklamácie podľa bodu 4.5iii) vyššie tohto článku Zmluvy je Predávajúci povinný vymeniť Predmet kúpy vykazujúci vady akosti a /alebo vady druhu za bezchybný Predmet kúpy. 
4.9.V prípade nárokov z oprávnenej reklamácie podľa bodu 4.5iv) vyššie tohto článku Zmluvy je Predávajúci povinný zabezpečiť na vlastné náklady opravu Predmetu kúpy na mieste oznámenom Kupujúcim. V prípade, ak nie je možné vadu opraviť na mieste, kde sa Predmet kúpy, resp. Zariadenie nachádza, je Predávajúci povinný zabezpečiť na vlastné náklady opravu Predmetu kúpy v servisnom pracovisku (ďalej ako „Servisné pracovisko“). Predávajúci je povinný na servisnú odozvu maximálne do 72 hodín odo dňa doručenia uplatnenia záruky v zmysle bodu 4.4 vyššie a v tej istej lehote vykonať servisný zásah.
4.10.Predávajúci je povinný odstrániť vady, resp. poruchy Predmetu kúpy, t. j. uvedenie Predmetu kúpy do stavu plnej využiteľnosti vzhľadom k jeho technickým parametrom na mieste, resp. v lehote najneskôr do piatich (5) pracovných dní odo dňa doručenia uplatnenia záruky v zmysle bodu 4.4 vyššie. V prípade, ak si charakter a predmet vady, resp. poruchy vyžaduje dlhšiu dobu opravy (t. j. odstránenie vady, resp. poruchy si vyžaduje prevzatie Predmetu kúpy do opravy alebo zabezpečenie originálneho náhradného dielca na Predmet kúpy od výrobcu), Predávajúci to bezodkladne oznámi Kupujúcemu a pokiaľ sa Zmluvné strany nedohodli inak platí, že Predávajúci je povinný bez zbytočného odkladu na vlastné náklady zabezpečiť odvezenie reklamovaného Predmetu kúpy vykazujúceho vady akosti, resp. poruchy a /alebo vady druhu z miesta oznámenom Kupujúcim do Servisného pracoviska. Predávajúci je povinný oznámiť Kupujúcemu predpokladaný čas opravy.
4.11.Predávajúci nezodpovedá za vady spôsobené nesprávnym užívaním Predmetu kúpy alebo neodbornou manipuláciou s Predmetom kúpy, resp. používaním v rozpore s návodom na obsluhu. Rovnako Predávajúci nezodpovedá za vady Predmetu kúpy, ktoré vzniknú v dôsledku vyššej moci (vis maior) alebo vandalizmu.
4.12.Záruka zaniká pred uplynutím záručnej doby, najmä ak:
· bol Predmet kúpy zo strany Kupujúceho alebo z jeho podnetu pozmenený nedovoleným spôsobom, odlišujúcim sa od jeho technického riešenia,
· bol Predmet kúpy používaný na činnosti v rozpore s jeho účelom.
4.13.V prípade uplatňovania nárokov z vád Predmetu kúpy v rámci záručnej doby Kupujúcim sa primerane uplatnia príslušné ustanovenia zákona č. 513/1991 Zb. Obchodný zákonník a ostatných všeobecne záväzných právnych predpisov Slovenskej republiky.
Článok V.
 Sankcie
5.1.Za omeškanie Predávajúceho s riadnym dodaním Predmetu kúpy alebo jeho časti má Kupujúci nárok na zmluvnú pokutu vo výške 0,05 % Kúpnej ceny, resp. časti Kúpnej ceny, ktorá zodpovedá nedodanej časti Predmetu kúpy za každý čo i len začatý deň omeškania. Omeškanie trvajúce viac ako (30) tridsať dní sa považuje za podstatné porušenie Zmluvy a oprávňuje Kupujúceho na odstúpenie od Zmluvy.
5.2.Za omeškanie Kupujúceho so zaplatením Kúpnej ceny má Predávajúci nárok na zaplatenie úroku z omeškania vo výške 0,05 % z dlžnej sumy za každý čo i len začatý deň omeškania.
5.3.V prípade omeškania Predávajúceho so splnením povinnosti odstrániť vady Predmetu kúpy alebo jeho časti podľa článku IV. tejto zmluvy, má Kupujúci nárok na zmluvnú pokutu vo výške 200,- EUR za každý aj začatý deň omeškania až do odstránenia vady. V prípade porušenia povinnosti podľa bodu 4.9 Zmluvy poslednej vety, sa za začatý deň považuje deň, v ktorom uplynulo 24 hodín od momentu doručenia uplatnenia záruky.
5.4.Nárok na zaplatenie zmluvnej pokuty si oprávnená strana uplatní doručením penalizačnej faktúry druhej Zmluvnej strane so splatnosťou (14) štrnásť dní odo dňa jej doručenia povinnej Zmluvnej strane. Vznikom povinnosti Predávajúceho zaplatiť zmluvnú pokutu a ani jej skutočným zaplatením nie je dotknutý nárok Kupujúceho na náhradu škody, ktorá mu vznikla porušením povinnosti Predávajúceho a náhrada škody nie je výškou zmluvnej pokuty obmedzená, pričom zmluvná pokuta sa na náhradu škody nezapočítava.
5.5.V prípade, ak Kupujúcemu vznikne škoda v súvislosti s porušením povinností Predávajúceho, je Predávajúci povinný nahradiť Kupujúcemu takto vzniknutú škodu v plnej výške.

Článok VI.
Vlastnícke právo a zodpovednosť za škodu
6.1.Vlastnícke právo k Predmetu kúpy, resp. k jeho časti prechádza na Kupujúceho prevzatím Predmetu kúpy, tzn. okamihom podpisu Preberacieho protokolu a uhradením fakturovanej Kúpnej ceny zo strany Kupujúceho podľa bodu 3.4 Zmluvy s vyznačením riadneho dodania Predmetu kúpy.
6.2.Nebezpečenstvo škody a riziko náhodnej skazy na Predmete kúpy, resp. jeho časti prechádza na Kupujúceho až momentom podpísania Preberacieho protokolu. Do momentu podpísania Preberacieho protokolu znáša nebezpečenstvo škody na Predmete kúpy, resp. jeho časti Predávajúci.

Článok VII.
Ukončenie Zmluvy a úhrada súvisiacich nákladov

7.1.Táto zmluva trvá až do okamihu riadneho doručenia Predmetu kúpy za podmienok dohodnutých v tejto Zmluve. Táto zmluva zanikne aj písomnou dohodou Zmluvných strán alebo písomným odstúpením od Zmluvy jednou zo Zmluvných strán. 
7.2.V prípade zániku Zmluvy dohodou Zmluvných strán, táto Zmluva zaniká dňom uvedeným v tejto dohode. Dohoda o ukončení zmluvy musí byť písomná. V tejto dohode sa upravia aj vzájomné nároky Zmluvných strán, ktoré vzniknú z plnenia zmluvných povinností alebo z ich porušenia druhou Zmluvnou stranou ku dňu zániku Zmluvy dohodou.
7.3.Od tejto Zmluvy možno písomne odstúpiť iba v zákonom stanovených prípadoch a v prípadoch uvedených v tejto Zmluve.
7.4.Kupujúci je oprávnený odstúpiť od tejto Zmluvy najmä v prípade, ak:
ix) Predávajúci je v omeškaní s dodaním Predmetu kúpy o viac ako (30) tridsať dní,  
x) Predávajúci koná v rozpore s touto Zmluvou a/alebo všeobecne záväznými právnymi predpismi a na písomnú výzvu Kupujúceho toto konanie a jeho následky v určenej primeranej lehote neodstráni,
xi) Predávajúci nebol v čase uzavretia tejto Zmluvy zapísaný v registri partnerov verejného sektora, ak mu táto povinnosť vyplývala zo Zákona, alebo bol vymazaný z registra partnerov verejného sektora, 
xii) Predávajúci nebude opakovane, aj napriek predchádzajúcej výzve Kupujúceho dodržiavať postup a plniť povinnosti uvedené v bodoch 4.7 až 4.9 Zmluvy,
7.5.Predávajúci je oprávnený odstúpiť od tejto Zmluvy v prípade, ak Kupujúci poruší túto Zmluvu podstatným spôsobom. Za podstatné porušenie tejto Zmluvy sa považuje, ak sa Kupujúci dostane do omeškania s úhradou faktúry viac ako (30) tridsať dní od dohodnutého termínu splatnosti faktúry. Pre vylúčenie pochybností sa Zmluvné strany dohodli, že Predávajúci je v takomto prípade oprávnený odstúpiť od tejto Zmluvy.
7.6.Právne účinky odstúpenia od tejto Zmluvy nastávajú dňom doručenia písomného oznámenia o odstúpení druhej Zmluvnej strane.
7.7.Ukončením platnosti tejto Zmluvy zanikajú všetky práva a povinnosti Zmluvných strán vyplývajúce z tejto Zmluvy, okrem nárokov na úhradu už poskytnutého plnenia, spôsobenej škody, nárokov na dovtedy uplatnené zmluvné, resp. zákonné sankcie a úroky, ako aj nárok Kupujúceho na bezplatné odstránenie zistených vád dodania, resp. záručných vád.
Článok VIII.
Subdodávatelia
8.1.Predávajúci je oprávnený plnením vybraných častí tejto Zmluvy poveriť svojich subdodávateľov.
8.2.Predávajúci je povinný uvádzať aktuálne údaje o svojich subdodávateľoch, údaje o osobách oprávnených konať za subdodávateľov v rozsahu meno a priezvisko, adresa pobytu, dátum narodenia, údaje o predmete subdodávky a podiele plnenia subdodávateľa.
8.3. Predávajúci sa zaväzuje bezodkladne oznámiť akúkoľvek zmenu údajov o subdodávateľoch uvedených v prílohe č. 2 tejto zmluvy spôsobom podľa tejto zmluvy. Nesplnenie tejto povinnosti sa považuje za podstatné porušenie zmluvy. 
8.4.V prípade zámeru predávajúceho plniť vybrané časti tejto Zmluvy prostredníctvom subdodávateľa, nastúpenie nového subdodávateľa alebo zmeny pôvodného subdodávateľa uvedeného v prílohe č. 2 je predávajúci povinný minimálne päť (5) pracovných dní vopred písomne predložiť kupujúcemu na schválenie každého subdodávateľa. Súčasťou požiadavky bude vymedzenie rozsahu plnenia, ktoré bude pre predávajúceho plniť subdodávateľ. Ďalej je povinný spolu s písomnou žiadosťou o zmenu subdodávateľa poskytnúť predávajúcemu všetky údaje podľa tohto článku. Navrhovaný subdodávateľ musí byť oprávnený dodávať tovar, resp. poskytovať služby v rozsahu predmetu subdodávky a musí spĺňať požiadavky uvedené v bode 8.7 nižšie. V prípade, ak predávajúci nedodrží vyššie uvedený mechanizmus týkajúci sa nahradenia pôvodného subdodávateľa a/alebo nastúpenia nového subdodávateľa, kupujúci je oprávnený nahradenie pôvodného subdodávateľa a/alebo nastúpenie nového subdodávateľa neschváliť. Predávajúci nie je oprávnený bez predchádzajúceho písomného súhlasu kupujúceho previesť svoje práva a záväzky podľa tejto zmluvy na nového subdodávateľa. 
8.5.Kupujúci si vyhradzuje právo na posúdenie a schválenie nastúpenia nového subdodávateľa alebo nahradenia pôvodného subdodávateľa novým subdodávateľom.
8.6.Predávajúciľ je povinný vysporiadať všetky svoje záväzky voči subdodávateľom tak, aby mohol kupujúci riadne užívať predmet kúpy podľa tejto zmluvy. 
8.7.V prípade, ak subdodávateľ spĺňa definičné znaky partnerov verejného sektora podľa § 2 zákona č. 315/2016 Z. z. o registri partnerov verejného sektora a o zmene a doplnení niektorých zákonov (ďalej len „Zákon o RPVS“), musí byť zapísaný v registri partnerov verejného sektora. Predávajúci alebo jeho subdodávateľ zároveň nesmie mať v registri partnerov verejného sektora zapísanú ako konečného užívateľa výhod osobu podľa § 11 ods. 1 písm. c) Zákona o RPVS. V prípade porušenia povinností Predávajúceho podľa tohto bodu, resp. povinností Predávajúceho týkajúcich sa subdodávateľov a ich zmeny podľa tohto článku, považuje sa toto porušenie za podstatné porušenie zmluvy. 


Článok IX.
Kontrola a audit

9.1Predávajúci berie na vedomie, že predmet zmluvy je predmetom žiadosti o nenávratný finančný príspevok. Predávajúci sa zaväzuje, že strpí výkon kontroly/auditu/overovania súvisiaceho s predmetom zmluvy oprávnenými osobami kedykoľvek počas platnosti a účinnosti zmluvy o poskytnutí nenávratného finančného príspevku uzavretou medzi kupujúcim a poskytovateľom príspevku a zaväzuje sa im poskytnúť potrebnú súčinnosť. Oprávnené osoby na výkon kontroly/auditu/overovania na mieste sú najmä poskytovateľ príspevku a ním poverené osoby. Oprávnení zamestnanci poskytovateľa, MPRV SR, orgánov Európskej únie a ďalšie oprávnené osoby v súlade s právnymi predpismi SR a EÚ môžu vykonávať voči dodávateľovi kontrolu/audit obchodných dokumentov a vecnú kontrolu v súvislosti s realizáciou zákazky a dodávateľ je povinný poskytnúť súčinnosť v plnej miere. Túto povinnosť na poskytnutie súčinnosti oprávneným osobám na výkon kontroly/auditu/overovania je predávajúci povinný zakotviť aj do zmlúv so subdodávateľmi.


Článok X.
Záverečné ustanovenia
10.1 Táto zmluva je vyhotovená v dvoch rovnopisoch, pričom každá zo zmluvných strán obdrží po jednom vyhotovení.
10.2 Obsah tejto zmluvy je možné meniť iba dohodou zmluvných strán v písomnej forme prostredníctvom dodatkov, ktoré sa stanú neoddeliteľnou súčasťou tejto zmluvy.

10.3 Táto zmluva sa riadi slovenským právnym poriadkom. Právne vzťahy neupravené touto zmluvou sa spravujú zákonom č. 513/1991 Zb. Obchodným zákonníkom v platnom znení a ostatnými všeobecne záväznými právnymi predpismi platnými na území Slovenskej republiky.

10.4 Záväzky zmluvných strán, ktoré vzhľadom na svoju povahu majú pretrvať aj po skončení platnosti tejto zmluvy, nezanikajú a budú i naďalej platné a účinné v plnom rozsahu. Bez obmedzenia všeobecnej povahy vyššie uvedeného, nezanikajú nároky na náhradu škody, zmluvné pokuty, dojednania o rozhodnom práve, o spôsobe riešenia sporov alebo povinnosť mlčanlivosti, ktoré vzniknú medzi zmluvnými stranami podľa tejto zmluvy. 

10.5 Zmluvné strany sa dohodli, že ak je, alebo sa stane niektoré ustanovenie tejto zmluvy neplatným alebo neúčinným, táto neplatnosť či neúčinnosť sa nedotýka ostatných ustanovení tejto zmluvy. Zmluvné strany sa zaväzujú neplatné alebo neúčinné ustanovenie nahradiť novým ustanovením, ktoré bude v čo najväčšej miere zodpovedať účelu neplatného alebo neúčinného ustanovenia.

10.6 Zmluvné strany budú spolu komunikovať písomnou formou, ak v tejto zmluve nie je uvedené inak. Zmluvné strany sa dohodli, že povinnosť doručiť písomnosť podľa tejto zmluvy sa považuje v konkrétnom prípade za splnenú dňom prevzatia písomnosti alebo odmietnutím túto písomnosť prevziať. Ak sa v prípade doručovania prostredníctvom poštového podniku vráti doručovaná zásielka ako nedoručená alebo nedoručiteľná, považuje sa takáto zásielka za doručenú dňom, v ktorom poštový podnik vykonal jej doručovanie (usiloval sa o doručenie v mieste uvedenom na obálke predmetnej zásielky), ak v tejto zmluve nie je uvedené inak; pre doručovanie sú rozhodné adresy totožné s aktuálnym sídlom zmluvných strán.

10.7 Táto kúpna zmluva nadobúda platnosť dňom jej podpisu oboma zmluvnými stranami a účinnosť dňom vystavenia objednávky kupujúcim.

10.8   Zmluvné strany vyhlasujú, že prejavujú svoju vážnu a slobodnú vôľu prostú akýchkoľvek omylov, že zmluvu neuzatvárajú v tiesni a ani za nápadne nevýhodných podmienok, že si ju prečítali a na znak súhlasu s ňou ju podpisujú.

10.9 Neoddeliteľnou súčasťou Zmluvy sú prílohy:

Príloha č. 1	Opis predmetu zákazky a rozpočet 
Príloha č 2    Zoznam subdodávateľov


Za kupujúceho:						Za predávajúceho:
V Kežmarku, dňa:.....					V ................, dňa: ....
	
	          
_________________________                                          __________________________
Jozef Kuc
	

	

	






















Príloha č. 2 
ZOZNAM SUBDODÁVATEĽOV

Plnenie predmetu zmluvy
☐     sa nebude realizovať prostredníctvom subdodávateľa/-ov,
☐    	sa bude realizovať prostredníctvom nasledovných subdodávateľov v nasledovnom rozsahu:

	Obchodné meno
	Sídlo
	IČO
	Informácie o osobe oprávnenej konať za subdodávateľa 
	Podiel subdodávky v %
	Subdodávateľ získa zo subdodávky finančné prostriedky prevyšujúce 100.000 EUR bez DPH 

	
	
	
	meno a priezvisko
	adresa pobytu 
	dátum narodenia
	
	

	
	
	
	
	
	
	
	☐  Áno    ☐  Nie 

	
	
	
	
	
	
	
	☐  Áno    ☐  Nie

	
	
	
	
	
	
	
	☐  Áno    ☐  Nie



Za predávajúceho:


V [doplní predávajúci], dňa:.......


__________________________
[doplní predávajúci]

